- रेलवे गेट पर घंटों जाम ने बढ़ाई आफत - Amar Ujala Hindi News
रेलवे गेट पर घंटों जाम ने बढ़ाई आफत
{"_id":"81-46795","slug":"Karnal-46795-81","type":"story","status":"publish","title_hn":"\u0930\u0947\u0932\u0935\u0947 \u0917\u0947\u091f \u092a\u0930 \u0918\u0902\u091f\u094b\u0902 \u091c\u093e\u092e \u0928\u0947 \u092c\u0922\u093c\u093e\u0908 \u0906\u092b\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
कैथल। रेलवे गेट से बाजार को जाने वाले मार्ग पर रोजाना जाम लग रहा है। इस कारण लोगों को काफी परेशानी का सामना करना पड़ रहा है। जाम के कारण दुकानदारों, राहगीरों को अधिक परेशानी उठानी पड़ रही है। गेट पर कार, आटो, टैक्टर, कैंटर आदि में एक वाहन भी बाजार के अंदर चला जाता है, तो लोगों को इस रास्ते से जाने में लगभग दो-तीन घंटों का इंतजार करना पड़ता है। रेलवे गेट स्थित दुकानदारों ने बताया कि पिछले तीन महीने से लगातार जाम की स्थिति का सामना करना पड़ रहा है। जाम की वजह से उनके कार्यों में भी विपरीत असर पड़ रहा है। रेलवे गेट स्थित दुकानदार उमेश शर्मा, जितेंद्र कुमार, अनिल कुमार, राकेश जैन, हरीश कुमार, कृष्ण कुमार सहगल, सतीश कुमार, राजेंद्र कुमार, भरत सिंह, अशोक कुमार ने बताया कि पिछले तीन महीनों से लगातार जाम की स्थिति बनी है। गेट पर जाम लगने के कारण लोगों को आने-जाने में परेशानी होती है। रोजाना दोपहर को स्कूली बच्चों को छुट्टी के समय व शाम को प्रतिदिन जाम लगता है। दुकानदारों ने बताया कि दिन के समय लगने वाले जाम के कारण उनके कार्य पर भी असर पड़ रहा है। उन्होंने प्रशासन से मांग कि की बड़े वाहनों के बाजार में जाने पर रोक लगाई जाए। ट्रैफिक एसएचओ रोहताश कुमार ने बताया कि दुकानदारों का सामान बाहर होने के कारण भी जाम लग रहा है। दुकानदारों को भी सामान बाहर न रखने के लिए निर्देश दिए जाएंगे। बाजार में बड़े वाहनों को अंदर जाने पर रोक लगाई जाएगी।
railway gate hours jam